福田赳夫

福田赳夫係日本政治人，最高階位係大勳位正二位，曾經做過第67任日本首相、副總理同埋大藏大臣。而佢大仔福田康夫都做過首相，係日本史上第一對首相「父子檔」。

經歷 

福田赳夫係前群馬縣群馬郡金古町市長福田善治二仔，而赳夫都係響嗰度出世。佢讀完書之後加入大藏省打工，之後去咗英國留學三年。返嚟之後曾經做過汪精衛嘅財務顧問。1948年佢畀人懷疑佢受賄而畀人拉咗，雖然佢係清白，但佢被迫要辭職唔做。

1952年當選為群馬三區國會議員，正式加入政界，第二年加入自由黨。1959年升任自由黨幹事，同年做農林大臣。

1976年做日本首相，期間曾經簽咗中日友好和平條約。1978年，自民黨響國會選舉入面大敗，結果赳夫辭職。

1995年，赳夫響東京都北區一間醫院死咗，終年90歲。

日本首相